Full Hollywood-stjerne arrestert
Hollywood-stjernen - kjent fra blant annet «No Country For Old Men» - kunne nok likevel fått en litt bedre start på 2013. 44-åringen ble arrestert av politiet i Santa Monica, California, like før midnatt 1. januar. Ifølge TMZ ble skuespilleren arrestert for å ha vært overstadig beruset på offentlig sted første nyttårsdag. Brolin ble satt i kasjotten ved 03-tiden om morgenen, men slapp ut igjen drøyt fire timer senere. Hollywood stjernen skal ha tilbrakt dagen i lystig lag med venner, men etter hvert ble det tydeligvis litt for mye moro. Skuespilleren - som er aktuell i den kommende filmen «Gangster Squad» sammen med Emma Stone (24) og Ryan Gosling (32) - slipper imidlertid noe straff for fylleepisoden, skriver TMZ. Brolin slapp også straff etter at han ble arrestert i forbindelse med et barslagsmål i 2008. 44-åringen og fem av hans kolleger ble arrestert i Louisiana. De oppholdt seg i sørstatene i forbindelse med innspillingen av Oliver Stone-filmen «W».
Josh Brolin (44) slipper straff etter at han ble arrestert for å ha vært overstadig beruset på offentlig sted.